Aarhuus Stifts-Tidende, 1795-07-04
Conferentsraad Nyberg har sendt 100 Tdr. Rug til Magistraten for at uddeeles blandt de Fattige Brandlid, J Christiania Avis læses nu en historisk Efterretning som det Opløb som af den uoplyste Almue har været der, Søndagen den 14de Junii. Misledte af ildesindede og slette Mennesker, bemægtigede de sig et lidet Skib paa 15 Commerce=Læster som tilhørte Hr. Kammerherre Anker, paa den Formodning at det var ladet med Kornvare til Frankrig. Skibet skulle efter Kammerherrens Ordre gaae tomt til Mosse Værk for der at indtage Vestindiske havarerede Produkter, men hans Folk havde, efter et Brev af 10de Junii fra Forvalter Lars Semb paa Moss, indkiøbt hos Kiøbmændene Bøegh og Hiøring 25 Tdr. Rug 50 Tdr. Byg, 10 Tdr. Gryn og 14 Tdr. Erter, for dermed at afhielpe den store Mangel der var paa disse Artikler, paa Moss og Mosse=Værker, som de om Løverdagen, efter foregaaende Anmeldelse derom paa Toldboden, havde bragt i Skibet. General-Adjutant Bielefeldt, som om Aftenenen Kl. 12 kom fra Friderichstad, og blev dette Oprør vaer, gik op til Kammerherren, som alt havde lagt sig og fortalte ham dette, hvilket han optog for Spøg, declarerende at han aldrig havde udskibet Kornvahre, mindre nu efter det Kongelige Forbud, og at han ikke havde ladet noget Skib med Korn. Kammerherre Anker gik derpaa om Natten Kl. henved 2 ene need til det støiende Folk, forelæste Brevet, fra Forvalteren, forklarte dem den store Mangel paa Moss, og hvor billigt det var at det ene Sted i Stiftet hialp det andet. Han vilde strax lade disse 99 Sækkeroplosse under Øvrighedens Opsyn, paa det de kunde see at han talede Sandhed, og vilde, skiønt dette lille Partie var bestemt til trængende Arbeidere og Kulbønder ved Mosseværk, nu skiænke det til Trængende her. Derpaa gik Kammerherren fra dem, uden at forlange nogen Slags Assistance. Cancellieraad og Politiemester Bull blev først ved Politiebetienternes Anmeldelse dette bekiendtgjort, efter at Kammerherren var gaaet fra dem, og det forsamlede Folk da raabtte Hurra. Stiftamtmand Moltke, som ved en Erpresse blev indhentet, til Byen fra sit Landsæde, og Politiemmesteren gik derpaa op til Kammerherren, der fortalte dem alt foregaaet, samt at han havde skiænket alt til Uddeelelse blandt de Fattige, for at overtyde den forledte Skare, at der ei var andet i Skibet. Efter Stiftamtmandens Forlangende blev dette given skriftlig. Da de vilde udlosse Varene til Bevarelse og Uddeelelse sin Tid, sadt Mængden, sig derimod, og vilde paa en voldsom Maade bemægtiege sig Skibet, hvorfore den militaire Vagt maatte komme til Hielp. Oplodsningen skeede i Overværelse af Magistraten, Garnisons Officererne og Toldboden. Fire, som under Oplysningen havde været skamløse i Udtryk og ulovlige i Adfærd bleve arresterede. under Militair Bevogtelse, og skulle henføres til sammes Vagt, da Byens Arresthuus ikke syntes at være stærk nok for en opløbende Mængde Folk, der ei ville modtage Raison og lyde Love og Øvrighed. Da Folket fra Forstæderne viste sig hele Dagen rasende og støiende, gik der og den hele Dag Patrouiller af Militaire. De atteqverede endog Kammerherre Anker da han vilde ride udtil sit Landstæd, og vilde revet ham af Hesten, attaqverede ligeledes hans Broder Jess Anker, som uden at vide noget af alt dette, kom til Byen, og forlangende, at dem at de skulle skaffe de Arresterede løs. Det ridende Artillerie assisterede ligeledes, dog uden at bruge Magt ten, indtil Stiftamtmanden under Skarens eenstemmige Forpligtelse ved 9 udnævnte, som lovede at forføie sig roelig hiem naar de Fangne bleve udleverede, dertil resolverede efter skriftlig Forbindelse af disse 9, samt at de Fangne med fleere Medskyldige skulde fistere for Forhørerne. Dette har Cancellieraad og Politiemmester Bull ladet bekiendtgiøre Publicum, for at forekomme usandfærdige Rygter.